recursal/SuperWikiNEXT-32B huggingface dataset:
Waterfall in ஆந்திரப் பிரதேசம், இந்தியாவார்ப்புரு:SHORTDESC:Waterfall in ஆந்திரப் பிரதேசம், இந்தியா
**துடுமா அருவி (Duduma Waterfall)** இந்தியாவின் ஒடிசா மாநிலத்தின் கோராபுட் (ஒடிசா) மற்றும் ஆந்திரப் பிரதேசத்தின் விசாகப்பட்டினம் மாவட்ட எல்கையில் அமைந்துள்ளது.

நிலவியல்
--------

குதிரைவால் வகை நீர்வீழ்ச்சியான துடுமா அருவி சுமார் 175 மீட்டர்கள் (574 அடி) உயரமுடையது. இது மச்சகுண்ட் நதியில் அமைந்துள்ளது. இதில் இரண்டு துணை நீர்வீழ்ச்சிகள் உள்ளன. இவற்றில் ஒன்று ஒடிசா பகுதியிலும் மற்றொன்று ஆந்திரப் பிரதேச பகுதியிலும் அமைந்துள்ளது.  கோராபுட்டிலிருந்து 92 கிலோ மீட்டர் தொலைவிலும், விசாகப்பட்டினத்திலிருந்து 177 கி.மீ. தொலைவிலும் இது அமைந்துள்ளது.

நீர் மின் திட்டம்
-----------------

மச்சகுண்ட் (துடுமா) நீர்மின் திட்டம் துடுமா நீர்வீழ்ச்சிக்கு அருகில் அமைந்துள்ளது.  இது ஆந்திர அரசுக்கும் ஒடிசா அரசாங்கத்துக்கும் இடையிலான கூட்டு மின்திட்டமாகும். ஆறு அலகுகளைக் கொண்ட இந்த திட்டம் 120 மெகாவாட் மின் உற்பத்தித் திறன் கொண்டது.

சுற்றுலா
--------

மச்சகுண்ட் புனித யாத்திரை தலமாகும். இந்த நீர்வீழ்ச்சிக்கு அருகில் போண்டா, கடாபா மற்றும் பராஜா பழங்குடி இனத்தினர் வாழ்கின்றனர்.

கேலரி
-----

* 
* 
* 
* 
* 
* 
*

மேலும் காண்க
------------

* இந்தியாவில் நீர்வீழ்ச்சிகளின் பட்டியல்
* உயரத்தில் இந்தியாவில் நீர்வீழ்ச்சிகளின் பட்டியல்

மேற்கோள்கள்
-----------

1. ↑  "MACHHKUND (Duduma) | Koraput District : Odisha" (ஆங்கிலம்). 2019-01-21 அன்று பார்க்கப்பட்டது.
2. ↑  "Duduma Waterfall". *siliconindia.com*. 27 November 2016 அன்று பார்க்கப்பட்டது.
3. ↑  "whereincity.com: Duduma Waterfall - Koraput". 2011-11-15 அன்று மூலம் பரணிடப்பட்டது. 2020-10-19 அன்று பார்க்கப்பட்டது.
4. ↑  "Archived copy". 2012-04-15 அன்று மூலம் பரணிடப்பட்டது. 2013-03-11 அன்று பார்க்கப்பட்டது.CS1 maint: archived copy as title (link)
**நியூட்ரான்-வேகத் தேர்வி** (*Neutron-velocity selector*) என்பது வரையறுக்கப்பட்ட வேகத்தில் நியூட்ரான்களை கடக்க அனுமதிக்கும் ஒரு சாதனமாகும் ஓர் ஒற்றை நிற நியூட்ரான் கற்றையை உருவாக்க மற்ற அனைத்து நியூட்ரான்களும் உறிஞ்சப்படுகின்றன.  பார்ப்பதற்கு இது பல விளிம்புகள் கொண்ட சுழலியின் தோற்றத்தைக் கொண்டுள்ளது. இவ்விளிம்புகள் போரான்-10 போன்ற வலுவான நியூட்ரான்-உறிஞ்சும் பொருளால் பூசப்பட்டிருக்கும்.
நியூட்ரான்-வேகத் தேர்விகள் பொதுவாக நியூட்ரான் ஆராய்ச்சி செயல்முறையில் நியூட்ரான்களின் ஒரே நிறக் கற்றையை உருவாக்கப் பயன்படுத்தப்படுகின்றன. பொருட்கள் மற்றும் மோட்டார்களின் சுழலும் வரம்புகள் காரணமாக, விளிம்புகள் சுழற்சியின் அதிகபட்ச வேகம் கட்டுப்படுத்தப்படுகிறது. ஒப்பீட்டளவில் இந்த சாதனங்கள் மெதுவாகப் பயணிக்கும் நியூட்ரான்களுக்கு மட்டுமே பயனுள்ளதாக இருக்கும்.

மேற்கோள்கள்
-----------

1. ↑  
C. D. Clark; E. W. J. Mitchell; D. W. Palmer; I. H. Wilson (1966). "The design of a velocity selector for long wavelength neutrons". *Journal of Scientific Instruments* **43** (1): 1–5. doi:10.1088/0950-7671/43/1/302. Bibcode: 1966JScI...43....1C. .

புற இணைப்புகள்
--------------

* A commercially available neutron velocity selector for neutron research (பரணிடப்பட்டது 2 மார்ச் 2012 at the வந்தவழி இயந்திரம்)
**உத்தபுரம்** (*Uthapuram*) என்பது இந்தியாவின், தமிழ்நாடு மாநிலத்தில், மதுரை மாவட்டத்தில் உள்ள ஒரு கிராமம் ஆகும். இது இருபது ஆண்டுகளாக, கிராமத்திலிருந்த தலித்துகளைப் பிரித்த சுவரால் அறியப்பட்டது.

புவியியல் மற்றும் புள்ளிவிவரங்கள்
---------------------------------

மதுரை மாவட்டத்தில் பேரையூர் வட்டத்தில் உத்தபுரம் அமைந்துள்ளது. இது மாவட்ட தலைநகர் மதுரையிலிருந்து 41 கிலோமீட்டர் தொலைவில் உள்ளது. 2011 ஆம் ஆண்டு மக்கள் தொகை கணக்கெடுப்பின்படி, இவ்வூரின் மக்கள்தொகையை 5149 ஆகும். இதில் பட்டியலினத்தைச் சேர்ந்தவர்கள் 2172 ஆகும்.. இது உசிலம்பட்டி சட்டமன்றத் தொகுதி மற்றும் தேனி நாடாளுமன்றத் தொகுதியின் கீழ் வருகிறது.

உத்தபுரம் சுவர்
---------------

இந்த கிராமத்தில் இரண்டு பெரிய சமூகங்கள் உள்ளன, ஒன்று ஆதிக்க சாதி இந்து வேளாளர் , மற்றொன்று பட்டியலின சாதியான பள்ளர் சமூகம் ஆகும். இந்த சமூகங்களிடையே சாதி வன்முறை அவ்வப்போது நிகழ்ந்தது. வன்முறை 1948, 1964 மற்றும் 1989 ஆம் ஆண்டுகளில் நடந்தது. 1989 வன்முறைக்குப் பிறகு, ஆதிக்க சாதி கிராமத்திலிருந்த தலித்துகளைப் பிரிக்க 30 மீட்டர் நீள சுவரைக் கட்டினர். சுவர் பின்னர் "தீண்டாமையின் சுவர்" என்று விவரிக்கப்பட்டது. ஆதிக்க சாதியினர் தெருக்களில் தலித்துகள் அனுமதிக்கப்படவில்லை. இதைத் தொடர்ந்து, மார்க்சிஸ்ட் கம்யூனிஸ்ட் கட்சி மற்றும் தலித் அமைப்புகளின் தமிழ்நாடு தீண்டாமை ஒழிப்பு முன்னணி (TNUEF) சுவர் கட்டுவதற்கு எதிர்ப்புத் தெரிவித்தது. சாதி இந்துக்கள் சுவர் தனியார் நிலத்தில் கட்டப்பட்டதாக வாதிட்டனர்.  மே 2008 இல், மதுரை மாவட்ட நிர்வாகம் சுவரை இடித்து தலித்துகளை கிராமத்திற்குள் அனுமதித்தது. இடிக்கப்பட்ட பின்னர், சமூகங்களிடையே வன்முறை ஏற்பட்டது. ஆதிக்க சாதியினர், கிராமத்தை விட்டு வெளியேறுவோம் என்று மிரட்டினர். நிலைமையைக் கட்டுப்படுத்த போலீசார் துப்பாக்கிச் சூடு நடத்தியதில் ஒருவர் இறந்தார். இந்த சம்பவம் தொடர்பாக வழக்குகள் பதிவு செய்யப்பட்டன. 2012 ஆம் ஆண்டில், வன்முறையின் போது பாதிக்கப்பட்ட மக்களுக்கு இழப்பீடு வழங்க சென்னை உயர்நீதிமன்றம் உத்தரவிட்டது.

சமூகங்களுக்கு இடையிலான சமாதான உடன்படிக்கையை மாவட்ட நிர்வாகம் துவக்கியது. எனவே, 1989 முதல் தடுத்து வைக்கப்பட்டிருந்த உள்ளூர் முத்தாலம்மன்-மாரியம்மன் கோவிலுக்குள் தலித்துகள் அனுமதிக்கப்பட்டனர்.

மேற்கோள்கள்
-----------

1. ↑  "The walls still keeping untouchables out". *BBC News*. 19 May 2008.. பார்த்த நாள்: 1 August 2015.
2. ↑  "census 2011".
3. ↑  "census India".
4. ↑  "Usilampatti needs transformation". The Hindu.
5. 1 2  "Accord in Uthapuram". Front line.
6. ↑  "Electrified wall divides people on caste lines". The Hindu.
7. ↑  "The fall of a wall".
8. ↑  "'Caste wall' is partly demolished".
9. ↑  ""Uthapuram wall is no Berlin wall"". The Hindu.
10. 1 2  "Wall vs will". Front line.
11. ↑  "G.O. issued for paying Rs.1.14 crore as compensation to Uthapuram Dalits". The Hindu.
12. ↑  ""Uthapuram wall is no Berlin wall"". The Hindu.
13. ↑  "G.O. issued for paying Rs.1.14 crore as compensation to Uthapuram Dalits". The Hindu.
**பார்மாக்சு செயல்முறை** (*Formox process*) என்பது தொழில் முறையில் பார்மால்டிகைடு தயாரிக்க உதவும் ஒரு முறையாகும். மேலும் பார்மாக்சு என்பது பதிவு செய்யப்பட்ட ஒரு வணிகக் குறியீடு ஆகும். இக்குறியீடு சுவீடனைச்
சேர்ந்த பார்மாக்சு ஏபி நிறுவனத்திற்குச் சொந்தமானதாகும்.

தொழில் முறையில் மெத்தனாலில் இருந்து பார்மால்டிகைடு தயாரிக்கப்படுகிறது. இது ஒரு ஐதரசன் நீக்கல் வினை என்றும் வினையூக்கியின் உதவியால் ஆக்சிசனேற்றம் செய்யும் முறை என்றும் அழைக்கப்படுகிறது. பொதுவாக வெள்ளி உலோகம் அல்லது இரும்பு மற்றும் மாலிப்டினக் கலவை அல்லது வனேடியம் ஆக்சைடுகள் இவ்வினையில் வினையூக்கிகளாகப் பயன்படுத்தப்படும். சமீபமாக பார்மாக்சு செயல்முறையில் இரும்பு ஆக்சைடு மற்றும் மாலிப்டினம் அல்லது வனேடியம், மெத்தனால் மற்றும் ஆக்சிசன் ஆகியவை 300 – 400 பாகை செல்சியசு வெப்பநிலையில் வினைபுரிந்து பார்மால்டிகைடை கொடுக்கிறது.

CH3OH + ½ O2 → H2CO + H2O.
உயர்வான வெப்பநிலையில் ( 650 பாகை செல்சியசு ) வெள்ளி அடிப்படை வினையூக்கிகள் பயன்படுத்தப்படும். இவ்வினையில் ஒரே நேரத்தில் நடைபெறும் இரண்டு வேதிவினைகளில் பார்மால்டிகைடு உண்டாகிறது. முதலாவது மேலே கூறப்பட்டது இரண்டாவது வினை ஐதரசன் நீக்கல்வினை ஆகும்

CH3OH → H2CO + H2
தொடர்ந்து செயல்முறையில் பார்மால்டிகைடை ஆக்சிசனேற்றம் செய்யும்போது பார்மால்டிகைடு கரைசல் தோன்றி அதில் சிறிதளவு பார்மிக் அமிலம் உண்டாகிறது.

மேற்கோள்கள்
-----------

1. ↑
**மெத்தைலேற்றம்** உயிரணுக்களின் மூலக்கூறுகளில் மெத்தில் குழுமம் (CH3 group) ஏற்றம் பெரும்
நிகழ்வு ஆகும். இந்நிகழ்வு பல நொதிகளால் நடைபெறுகின்றன. மேலும் இவைகள் மரபணு ஒருங்கவைவுகளிலும், புரத செயலாக்கத்தின் ஒருங்கமைப்புகளிலும் (regulation of gene expression and protein function) முக்கிய பங்காற்றுகிறது. மெத்தை டிரன்சுபெரசு செய்முறை (Methyl transferase assay) என்னும் முறையில் இவைகளை கண்டறியலாம். டி.என்.ஏ மற்றும் புரதங்களில் நடைபெறும் மெத்தைலேற்றம் நிகழ்வை எபிமரபியல் மாற்றம் எனப்பெயர்.

டி.என்.ஏ மெத்தைலேற்றம்:
-----------------------

இந்நிகழ்வில் டி.என்.ஏ க்களின் சைட்டோசின் மற்றும் குவானின் துகள்களில் மாற்றங்கள் ஏற்படும். மெத்தைலேற்றம் முடிந்தவுடன் இவைகளை 5-மெத்தைசைட்டோசின் எனப்படும். விலங்கு உயிரணுக்களில் பல நொதிகள் டி.என்.ஏ மெத்தைலேற்றம்த்தில் பங்குபெருகின்றன. இந் நொதிகளை டி.என்.ஏமெத்தைடிரன்சுபெரசு (DNA methyltransferase) எனப்படும்.

டி.என்.ஏ மெத்தை டிரன்சுபெரசு 1

டி.என்.ஏ மெத்தைடிரன்சுபெரசு 2

டி.என்.ஏ மெத்தைடிரன்சுபெரசு 3a

டி.என்.ஏ மெத்தைடிரன்சுபெரசு 3b என பல நொதிகள் இவ் நிகழ்வில் ஈடுபடுகின்றன.

சில வேளைகளில் மரபணு தொடரிகளில் ஏற்படும் மெத்தைலேற்றத்தால் மரபணு வெளிப்படுவது தடுக்கப்படும். இந்நிகழ்வு டி.என்.ஏ அளவில் முடிவடைவதால் இதற்கு டிரன்சுக்ரிப்சனல் மரபணு ஒடுத்தல் ( transcriptional gene silencing) எனப்பெயர்.

பயிர்களில் தீ நுண்மங்கள் உள் வரும்போது அவற்றின் இழை வரிசைகளில் (தீ நுண்மங்கள்) ஏற்படும் மெத்தைலேற்றத்தால் தீ நுண்மங்களின் பல்கி பெருகும் தன்மை கட்டுப்படுத்தப்படும். இதனை தவிர்ப்பதற்காக தீ நுண்மங்களில் சில மரபணுக்கள் பயிரின் மெத்தைலேற்றத்தில் ஈடுபடும் மரபணுக்களில் சேர்ந்து அவைகளின் பணிகளை தடுக்க வல்லன. எ.கா.  *தக்காளி தங்க மொசைக் நுண்மத்தின்* சி 2 மற்றும் பீட் சுருட்டு தீ நுண்மத்தின் சி 2 (Bisaro 2007). இவைகள் அடினோசின் கைனேசு (Adenosine Kinase) என்னும் நொதி புரதத்துடன் இணைந்து அடினோசின் கைனேசு செயல்கள் தடுக்கப்படுவதால் மெத்தைலேற்றம் நிறுத்தப்படுகின்றன.

புரத மெத்தைலேற்றம் :
--------------------

இவைகள் பொதுவாக அர்சினைன், லைசின் போன்ற அமினோ காடிகளில் நடைபெறும். இந்நிகழ்வை புரத உற்பத்தி பின் மாற்றங்கள் (post-translational modification) எனப்பெயர். பெப்டிடைல்அர்சினைன் மெத்தைடிரன்சுபெரசு,பெப்டிடைல்லைசின் மெத்தை
டிரன்சுபெரசு,(peptidylarginine methyltransferases (PRMTs), lysine methyltransferases) என்னும் நொதிகள் இவ்வினையில் ஈடுபடுகின்றன.

பக்டேரியாவில் பாதுகாப்பு அரணாக :
--------------------------------

பெரும்பாலான கட்டுள்ள (வரையறுக்கப்பட்ட) நொதியங்கள் பக்டேரியாவில் இருந்து பிரிந்து எடுக்கப்படுகின்றன.இந் நொதிகள் ஒரு குறிபிட்ட டி.என்.ஏ வரிசையில் (ஈரிழை ஒத்த வரிசை, palindromic sequence) பிணைந்து டி.என்.ஏ க்களை வெட்டுகின்றன. இப்படியாக வெட்டும் நொதிகள் ஏன் தன்னுள் (பக்டேரியா ) உள்ள டி.என்.ஏ க்களை வெட்டமால் இருக்கிறது என வினா எழுகிறது அல்லவா?. பக்டேரியாக்களில் டி.என்.ஏ வரிசையில் மெத்தைலேற்றம் நடைபெறுவதால் தன்னுடைய டி.என்.ஏ க்களை வெட்ட முடிவதில்லை. மேலும் உள்-நுழையும் தீ நுண்மங்களை வெட்டி களைவதற்கு நொதியம் பயன்படுகிறது. ஆகையால் மெத்தைலேற்றம் பக்டேரியாவில் பாதுகாப்பு அரணாக உள்ளது.

இவ்வளவு பாதுகாப்பு இருந்தும், தீ நுண்மங்கள் பல்கி பெருகுவதற்கு கரணியம் தீ நுண்மங்களில் விரைவான செயல்பாடுகள் தான்.

மேற்கோள்கள்:
------------

D.M. Bisaro, Silencing suppression by geminivirus proteins, Virology 344 (2006), pp. 158–168.
**மெத்தில் இரேனியம் மூவாக்சைடு** *(Methylrhenium trioxide)* என்பது CH3ReO3 என்ற மூலக்கூற்று வாய்ப்பாடு கொண்ட கரிம உலோகச் சேர்மமாகும். மெத்தில் இரேனியம் டிரையாக்சைடு, மெத்தில்டிரையாக்சோ இரேனியம், மெத்தில் மூவாக்சோ இரேனியம் என்ற பெயர்களாலும் அழைக்கலாம். நிறமற்ற இத்திண்மம் எளிதில் ஆவியாகும். சில ஆய்வக்கூடச் சோதனைகளில் வினையூக்கியாக இச்சேர்மத்தைப் பயன்படுத்துகிறார்கள். மெத்தில் இரேனியம் மூவாக்சைடில் இரேனியம் ஒரு மெத்தில் மற்றும் மூன்று ஆக்சோ ஈந்தணைவிகள் சேர்ந்த நான்முக ஒருங்கிணைப்பு வடிவத்தைப் பெற்றுள்ளது. இரேனியத்தின் ஆக்சிசனேற்ற எண் +7 ஆகும்.

தயாரிப்பு
---------

வர்த்தக முறையிலும் மெத்தில் இரேனியம் மூவாக்சைடு கிடைக்கிறது. பலவழி முறைகளில் இதைத் தயாரிக்கிறார்கள். டெட்ராமெத்தில் வெள்ளீயத்தையும் Re2O7 சேர்மத்தையும் வினைபுரியச் செய்து தயாரிப்பது முக்கியமான ஒரு முறையாகும் :

Re2O7 + (CH3)4Sn → CH3ReO3 + (CH3)3SnOReO3.
இதையொத்த ஆல்க்கைல் மற்றும் அரைல் வழிப்பெறுதிகளும் அறியப்படுகின்றன. RReO3 வகைச் சேர்மங்கள் இலுயிசு அமிலங்களாகச் செயல்படுகின்றன. ஆலைடுகள் மற்றும் அமீன்களுடன் இவை 1:1, 1:2 கூட்டுசேர் பொருள்களாக உருவாகின்றன.

பயன்கள்
-------

பல்வேறு நிலைமாற்ற வினைகளில் மெத்தில் இரேனியம் மூவாக்சைடு ஒரு பல்லின வினையூக்கியாகச் செயல்படுகிறது. 25 பாகை செல்சியசு வெப்பநிலையில் ஒலிபீன் மறுபகிர்வு வினைக்கு வினையூக்கியாகச் செயல்படும் Al2O3/SiO2 வினையூக்கிகளுக்கு துணையாகச் செயல்படுகிறது. 

கரைசலில் மெத்தில் இரேனியம் டிரையாக்சைடு ஐதரசன் பெராக்சைடுடனான ஆக்சிசனேற்றத்தை ஊக்குவிக்கிறது. விளிம்புநிலை ஆல்க்கைன்கள் தொடர்புடைய அமிலம் அல்லது எசுத்தரைக் கொடுக்கின்றன. ஐதரசன் அணு இல்லாத உள் ஆல்கைன்கள் டைகீட்டோன்களையும், ஆல்க்கீன்கள் ஈப்பாக்சைடுகளையும் கொடுக்கின்றன. மேலும், ஆல்டிகைடுகளையும், டையசோ ஆல்க்கேன்களையும் ஆல்க்கீன்களாக மாற்றும் வினைகளையும் இது ஊக்குவிக்கிறது. அமீன்களை சோடியம் பெர்கார்பனேட்டுடன் சேர்ந்து என்-ஆக்சைடுகளாக மாற்றுவதையும் இது ஊக்குவிக்கிறது.

மேற்கோள்கள்
-----------

1. ↑  Herrmann, W. A.; Kratzer R. M.; Fischer R. W. (1997). "Alkylrhenium Oxides from Perrhenates: A New, Economical Access to Organometallic Oxide Catalysts". *Angew. Chem. Int. Ed. Engl.* **36** (23): 2652–2654. doi:10.1002/anie.199726521.
2. ↑  Hudson, A. "Methyltrioxorhenium" Encyclopedia of Reagents for Organic Synthesis. John Wiley & Sons: New York, 2002.
3. ↑  Jain, Suman L.; Joseph, Jomy K.; Sain, Bir (2006). "Rhenium-Catalyzed Highly Efficient Oxidations of Tertiary Nitrogen Compounds to *N*-Oxides Using Sodium Percarbonate as Oxygen Source". *Synlett*: 2661-2663. doi:10.1055/s-2006-951487.
.

| * பா
* உ
* தொ
 இரேனியம் சேர்மங்கள் |
| --- |
| இரேனியம் (0) | 

|  |  |
| --- | --- |
| கரிம இரேனியம் (0) | 
* Re2(CO)10

 |

 |
| இரேனியம் (I) | 

|  |  |
| --- | --- |
| கரிம இரேனியம் (I) | 
* Re(CO)5Br
* ReH(CO)5

 |

 |
| இரேனியம் (II) | 
* ReB2

 |
| இரேனியம் (III) | 
* ReCl3

 |
| இரேனியம் (IV) | 
* ReO2,
* ReSe2
* ReTe2
* ReS2

 |
| இரேனியம் (V) | 
* ReOCl3(P(C6H5)3)2
* ReCl5

 |
| இரேனியம் (VI) | 
* ReF6
* ReO3

 |
| இரேனியம் (VII) | 
* ReF7
* Re2O7
* Re2S7
* Re2O7(OH2)2
* NH4ReO4
* NaReO4
* K2ReH9

|  |  |
| --- | --- |
| கரிம இரேனியம் (VII) | 
* CH3ReO3

 |

 |
பெண் **முலைத் தொய்வு** (*ptosis*) அல்லது **மார்கத் தொய்வு** என்பது இயற்கையாக முதுமையடைவதால் ஏற்படும் நிகழ்வாகும். ஒரு பெண்ணின் மார்பகம் எத்தனை விரைவாக தொய்வடைகின்றது என்பதும் தொய்வின் அளவும் பலகாரணிகளைச் சார்ந்துள்ளது. புகை பிடித்தல், கருத்தரிப்பு எண்ணிக்கை, ஈர்ப்பு விசை, உயர் உடல் நிறை குறியீட்டெண், பெரிய மார்புக்கச்சை அளவு, குறிப்பிடத்தக்க எடை கூடல் அல்லது இழப்பு ஆகியன முலைத்தொய்வை பாதிக்கக்கூடியவை.
மாதவிடாய் நின்ற பெண்களுக்கு அவர்களது தோலின் நெகிழ்வு குறைவதால் கூடுதல் தொய்வு ஏற்படும். பல பெண்களும் மருத்துவர்களும் தாய்ப்பாலூட்டுவதால் தொய்வு ஏற்படுவதாக தவறாக எண்ணுகின்றனர். தவிரவும் மார்புக்கச்சை அணிவதால் தொய்வு ஏற்படுவதைத் தடுக்கலாம் உனவும் தவறான கருத்து நிலவுகின்றது.

வடிவமைப்பறுவையாளர்கள் முலைத்தொய்வின் தீவிரத்தை முலையடி மடிப்பிலிருந்து முலைக்காம்புள்ள இடத்தைப் பொறுத்து வகைப்படுத்துகின்றனர். மிகவும் மோசமான நிலையில் முலைக்காம்புகள் மடிப்பிற்குக் கீழே தரையை நோக்கி இருக்கும்.

மேற்சான்றுகள்
-------------

1. ↑  Rinker, B; Veneracion, M; Walsh, C (2008). "The Effect of Breastfeeding on Breast Aesthetics". *Aesthetic Surgery Journal* **28** (5): 534–7. doi:10.1016/j.asj.2008.07.004. பப்மெட்:19083576. Lay summary – *LiveScience* (November 2, 2007).
2. ↑  Stuart, Julia (November 2, 2000). "Don't burn your bra just yet". The Independent. 4 February 2012 அன்று பார்க்கப்பட்டது.

கூடுதல் தகவல்களுக்கு
--------------------

* Soutien-gorge de sport, in Thierry Adam, Gynécologie du sport. Springer 2012, pp 305–309
* Facteurs de l’évolution morphologique du sein après arrêt du port du soutien-gorge : étude ouverte préliminaire longitudinale chez 50 volontaires. Olivier Roussel; Jean-Denis Rouillon; Université de Franche-Comté. Faculté de médecine et de pharmacie. Thèse d’exercice : Médecine : Besançon : 2009.
**செங்காத்து** (Sengathu) 2006 ஆம் ஆண்டு நிஷாந்த் மற்றும் பயல் நடிப்பில், இந்துநாதன் இயக்கத்தில், எஸ். ஏ. ஜலால் தயாரிப்பில், அரபின் யூசுப் இசையில் வெளியான தமிழ் திரைப்படம். குறைந்த செலவில் தயாரிக்கப்பட்ட திரைப்படங்களுக்கான தமிழக அரசின் மானியம் ரூ. 7 இலட்சம் இப்படத்திற்கு வழங்கப்பட்டது.

கதைச்சுருக்கம்
--------------

முகில் (நிஷாந்த்) விடுமுறைக்காக ராணுவத்தில் இருந்து தன் சொந்த ஊருக்குத் திரும்புகிறான். அங்கு மனநலம் பாதிக்கப்பட்ட பெண்ணான இந்துவைச் (பயல்) சந்திக்கிறான். இந்துவை மானபங்கப்படுத்த முயற்சிப்பவர்களிடம் இருந்து அவளைக் காப்பாற்றுகிறான். இந்து மனநலம் பாதிக்கப்பட்டதாக நடிப்பதாக சந்தேகம் கொள்ளும் முகில், அதைக் கண்டறிவதற்காக அவளை முத்தமிடுகிறான். இதனால் அதிர்ச்சியடையும் இந்து கோபம் கொண்டு அவனைத் திட்டுகிறாள். அவள் நடிக்கிறாள் என்பதை உறுதிசெய்யும் முகில் தன் செயலுக்காக அவளிடம் மன்னிப்பு கேட்பதுடன் அவளைக் காதலிப்பதாகவும் கூறுகிறான். ஆனால் தொடர்ந்து மனநலம் பாதித்ததுபோல் நடிக்கும் இந்து அவன் காதலை ஏற்க மறுக்கிறாள். மறுநாள் இந்து நடிப்பதற்கானக் காரணத்தைத் தன்னிடம் தெரிவித்து தன் காதலை ஏற்காவிட்டால் தற்கொலை செய்துகொள்வதாகக் கூறுகிறான் முகில். இதனால் அவன் காதலை ஏற்கும் இந்து தான் நடிப்பதற்கானக் காரணத்தைக் கூறுகிறாள்.

தேவதாசி குலத்தைச் சேர்ந்த இந்து பிறந்தவுடன் அவள் தாய் இறக்கிறாள். அக்கிராமத்தைச் சேர்ந்த பிராமணர் குடும்பத்தால் வளர்க்கப்படும் இந்து, குறிப்பிட்ட வயதில் அவள் குலவழக்கப்படி தேவதாசியாகும் சூழலுக்கு ஆளாகிறாள். அவளை வளர்த்த சீனு (ஸ்ரீனிவாச குருக்கள்) அதை தடுக்க முயல்கிறார். அவரால் அதைத் தடுக்க இயலாததால் தற்கொலை செய்துகொள்கிறார். தேவதாசியாக மாற விரும்பாத இந்து தன்னை தந்தையாக இருந்து வளர்த்தவர் இறந்ததால், அதிர்ச்சியடைந்து மனநிலை பாதிக்கப்பட்டதைப்போல் நடிக்கத் துவங்குகிறாள். அவளுடைய கிராமத்திலிருந்து இந்த கிராமத்திற்கு வருகிறாள்.

அந்த கிராமத்து மக்கள் இந்துவை அவளுடைய கிராமத்திற்கே அனுப்புகின்றனர். அங்கு செல்லும் இந்து தேவதாசியாக மாறினாளா? முகில் - இந்து காதல் நிறைவேறியதா? என்பது மீதிக்கதை.

நடிகர்கள்
---------

* நிஷாந்த் - முகில்
* பயல் - இந்து
* இளவரசு - எதுக்கு
* கோவை தேசிங்கு - மலையாண்டி
* குயிலி - செல்லம்மா
* ஸ்ரீனிவாச குருக்கள் - சீனு
* லலிதா மணி - இந்துவின் பாட்டி
* மாஸ்டர் அஷ்வின் - சுரேஷ்
* மதுரை குமரேசன் - வீராசாமி
* ஏ. கே. நடராஜன் - நாட்டாமை
* கோவை செந்தில்
* சிட்டிசன் மணி
* சின்னராசு
* ரிஷா

இசை
---

படத்தின் இசையமைப்பாளர் அரபின் யூசுப். பாடலாசிரியர்கள் சினேகன் மற்றும் கபிலன்.

| வ.எண் | பாடல் | பாடகர்கள் | காலநீளம் |
| --- | --- | --- | --- |
| 1 | ஏ படமா | மாணிக்க விநாயகம், ரோஷினி | 4:35 |
| 2 | காத்து வீசுதடா | திப்பு, தேனீ குஞ்சரம்மாள் | 5:57 |
| 3 | கூந்தல் பறவை | பிரசன்னா, சைந்தவி | 4:55 |
| 4 | இசை மட்டும் | - | 5:29 |
| 5 | தீ தீ | ஹரிஷ் ராகவேந்திரா | 5:29 |
| 6 | உலகம் | ஸ்ரீவர்தினி | 5:11 |

மேற்கோள்கள்
-----------

1. ↑  "செங்காத்து".
2. ↑  "செங்காத்து". 2016-03-22 அன்று மூலம் பரணிடப்பட்டது. 2019-03-23 அன்று பார்க்கப்பட்டது.
3. ↑  "தமிழக அரசு மானியம்".
4. ↑  "தமிழக அரசு மானியம்".
5. ↑  "பாடல்கள்". 2019-03-23 அன்று மூலம் பரணிடப்பட்டது. 2019-03-23 அன்று பார்க்கப்பட்டது.
6. ↑  "பாடல்கள்".
**மெத்தில் வினைல் கீட்டோன்** (*Methyl vinyl ketone*) என்பது CH3C(O)CH=CH2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிமவேதியியல் சேர்மமாகும். ஈனோன் என்ற வினைத்திறன் மிகு சேர்ம்மாகவும் வினைல் கீட்டோன் வகையில் மிக எளிய சேர்மமாகவும் இது வகைப்படுத்தப்படுகிறது. நிறமற்றதாகவும் எளிதில் தீப்பற்றக்கூடியதாகவும் அதிக நச்சுத்தன்மை கொண்ட ஒரு நீர்மமாகவும் மெத்தில் வினைல் கீட்டோனின் இயற்பியல் பண்புகள் உள்ளன. நீர் மற்றும் முனைவு கரிமக் கரைப்பான்களில் கரைகிறது. மற்ற கரிமச் சேர்மங்களின் தயாரிப்பில் ஒரு பயனுள்ள இடைநிலையாக செயல்படுகிறது.  
அசிட்டோன் மற்றும் பார்மால்டிகைடை ஒடுக்க வினைக்குட்படுத்தி தொடர்ந்து நீர் நீக்கம் செய்து மெத்தில் வினைல் கீட்டோன் தயாரிக்கப்படுகிறது. இதேபோல ஈரெத்திலமோனியம் குளோரைடும் அசிட்டோனும் பங்குபெறும் மன்னிச்சு வினையிலும் மெத்தில் வினைல் கீட்டோன் உருவாகிறது. இவ்வினையில் மன்னிச்சு கூட்டுவிளைபொருள் உருவாகிறது. :

CH3C(O)CH3 + CH2O + [H2NEt2]Cl → [CH3C(O)CH2CH2N(H)Et2]Cl + H2O
இந்த அமோனியம் உப்பை சூடுபடுத்துவதால் அமோனியம் குளோரைடும் மெத்தில் வினைல் கீட்டோனும் உருவாகின்றன.

[CH3C(O)CH2CH2N(H)Et2]Cl → CH3C(O)CH=CH2 + [H2NEt2]Cl

வேதிவினையும் பயனும்
-------------------

ஓர் ஆல்கைலேற்றும் முகவராக மெத்தில் வினைல் கீட்டோனால் செயல்பட முடியும். ஏனெனில் இது ஒரு பயனுள்ள மைக்கேல் ஏற்பியாக செயல்படுகிறது. இசுடீராய்டுகளைத் தயாரிப்பதற்கு உதவும் பயனுள்ள முறையான ராபின்சன் வினையில் பயன்படுத்துவதற்காக இச்சேர்மம் ஆரம்பகால கவனத்தை ஈர்த்தது. 

ராபின்சன் வளைய உருவாக்க வினைராபின்சன் வளைய உருவாக்க வினை
ஆல்கைலேற்றும் பண்பு இதன் உயர் நச்சுக்கான மூலமாகவும், கரிமத் தொகுப்பு வினைகளில் ஒரு பயனுள்ள இடைநிலையாகவும் பயன்பட வழிவகுக்கிறது. மேலும் மெத்தில் வினைல் கீட்டோன் தன்னிச்சையாக பலபடியாதல் வினைக்கு உட்படுகிறது. உடனடியாக ஐதரோகுயினோனில் சேமிக்கப்பட்டால் இப்பலபடியாக்க வினை தடுக்கப்படுகிறது. 

விங்குளோசோலின் என்ற பூஞ்சைக் கொல்லி தயாரிப்பில் மெத்தில் வினைல் கீட்டோன்.

பாதுகாப்பு
----------

உள்ளிழுக்கும் போது மெத்தில் வினைல் கீட்டோன் மிகவும் ஆபத்தானதாக செயல்படுகிறது. குறைந்த செறிவுகளில் கூட இருமல் மற்றும் மூச்சுத் திணறலை ஏற்படுத்துகிறது. தோல், கண்கள் மற்றும் சளி சவ்வுகளின் எரிச்சலையும் உடனடியாக ஏற்படுத்தும்.

மேற்கோள்கள்
-----------

1. 1 2  Siegel, H.; Eggersdorfer, M. (2005), "Ketones", *Ullmann's Encyclopedia of Industrial Chemistry*, Weinheim: Wiley-VCH, doi:10.1002/14356007.a15\_077
2. 1 2  L. Wilds, Alfred; Nowak, Robert M.; McCaleb, Kirtland E. (1957). "1-Diethylamino-3-butanone". *Organic Syntheses* **37**: 18. doi:10.15227/orgsyn.037.0018.

புற இணைப்புகள்
--------------

* NJ Hazardous Substance Factsheet for methyl vinyl ketone
* MSDS for methyl vinyl ketone பரணிடப்பட்டது 2006-10-15 at the வந்தவழி இயந்திரம்
* Compilation of என்றியின் விதி constants for inorganic and organic species of potential importance in environmental chemistry. Sander, R. 1999-04-08.

|  |  |
| --- | --- |
| ஆளுமைக் கட்டுப்பாடு: தேசிய இதை விக்கித்தரவில் தொகுக்கவும் | 
* ஜெர்மனி

 |
**மெத்தில் இருமெத்தில்யிருதயோகார்பமேட்டு** *(Methyl dimethyldithiocarbamate)* என்பது (CH3)2NC(S)SCH3 என்ற மூலக்கூற்று வாய்ப்பாட்டைக் கொண்ட ஒரு கரிம வேதியியல் சேர்மமாகும். மெத்தில் டைமெத்தில்டைதயோகார்பமேட்டு என்ற பெயராலும் இது அழைக்கப்படுகிறது. கரிமக் கந்தகச் சேர்மமான இது எளிய இருதயோகார்பமிக் எசுத்தர்களில் ஒன்றாகக் கருதப்படுகிறது. வெண்மை நிறத்தில் ஆவியாகக் கூடிய திண்மமாகக் காணப்படும் இச்சேர்மம் தண்ணீரில் சிறிதளவே கரைகிறது. ஆனால் கரிமக் கரைப்பான்களில் நன்கு கரைகிறது. ஒரு காலத்தில் பூச்சிக்கொல்லியாக இதைப் பயன்படுத்தினார்கள்.

இருமெத்தில்யிருதயோகார்பமேட்டு உப்புகளை மெத்திலேற்றம் செய்து மெத்தில் இருமெத்தில்யிருதயோகார்பமேட்டு தயாரிக்கப்படுகிறது:

(CH3)2NCS2Na + (CH3O)2SO2 → (CH3)2NC(S)SCH3 + Na[CH3OSO3].
டெட்ராமெத்தில்தயூரமிருசல்பைடுடன் மெத்தில் கிரிக்னார்டு வினைப்பொருள்களைச் சேர்த்து வினைபுரியச் செய்தும் இதைத் தயாரிக்கிறார்கள்:

[(CH3)2NC(S)S]2 + CH3MgBr → (CH3)2NC(S)SCH3 + (CH3)2NCS2MgBr.

மேற்கோள்கள்
-----------

1. ↑  A. D. Ainley, W. H. Davies, H. Gudgeon, J. C. Harland and W. A. Sexton (1944). "The Constitution of the So-Called Carbothialdines and the Preparation of Some Homologous Compounds". *J. Chem. Soc.*: 147-152. doi:10.1039/JR9440000147.
2. ↑  John R. Grunwell (1970). "Reaction of Grignard Reagents with Tetramethylthiuram Disulfide [yielding dithiocarbamates]". *J. Org. Chem.* **35**: 1500–1501. doi:10.1021/jo00830a052.
**அநேகதங்காவதீஸ்வரர் திருக்கோயில்**
-----------------------------------

### ஸ்தல சிறப்பு

அநேகதம்-யானை முகத்துடைய விநாயகர் இறைவனை வழிபட்ட ஸ்தலம். இங்கு சிவன் சுயம்பு மூர்த்தியாக அருள்பாலிக்கிறார்.விநாயகர் ,வல்லபையை மணம் முடித்த ஸ்தலம். காஞ்சி 5 ஸ்தலங்களுள் ஒன்று. குபேரன் வழிபட்ட ஸ்தலம் .சுந்தரர் தேவாரப்பாடல் பெற்ற தொண்டை நாட்டுத்தலங்களில் இது 4வது ஸ்தலம். 274 சிவாலயங்களில் இது 237வது தேவாரஸ்தலம் ஆகும். இத்தலம் 1000 - 2000 வருடங்களுக்கு முன்றையது.  


|  |  |
| --- | --- |
| இறைவன் | கச்சி அநேகதங்காவதேஸ்வரர் |
| இறைவி | காமாட்சி |
| தீர்த்தம் | தானுதீர்த்தம் |
| திருவிழா: | மகாசிவராத்திரி, திருக்கார்த்திகை |

### ஸ்தல புராணம்

மரீசி மகரிஷியின் மகள் வல்லபை சிவபக்த்தியை. அவளை இரண்ய அசுரன் கேசி பிடித்து சென்றான். அவள் தன்னை காத்தருளும்படி சிவனிடம் வேண்டினாள். அம்பிகை சிவனிடம் ,விநாயகன் அசுரர்களை அழித்து வெற்றி பெற அருளவேண்டும் என்றாள். விநாயகரும் அசுரர்களை அழிக்க செல்லும்முன் இங்கு லிங்க பிரதிஷ்டை செய்து வழிபட்டு சென்று வல்லபையை மீட்டார். சிவனும் அம்பிகையும் விநாயகருக்கு இந்த ஸ்தலத்தில் வல்லபையை மணம்முடித்து வைத்து வாழ்த்தினர்.

### வழித்தடம்

காஞ்சி பேருந்து நிலையம் -புத்தேரி தெருவழி கைலாயநாதர் கோயில் செல்லும் வழி .
**கம்பம் நந்தகோபாலன் கோவில்** என்பது தேனி மாவட்டம், உத்தமபாளையம் தாலுகா, கம்பம் சட்டமன்ற தொகுதியில் அமைந்துள்ள கண்ணன் கோவிலாகும். இந்தக் கோயிலில் மூலவர் சிற்பமாக அல்லமல், மாட்டுத் தொழுவமே இறைவனாக வணங்கப்படுகிறது. கொடி மரத்துக்கே அனைத்து வழிபாடுகளும் செய்யப்படுகின்றன.

இந்த கோவில் ஏராளமான மாடுகள் வளர்க்கப்படுகின்றன. இவை அனைத்தும் கோவிலுக்குச் சொந்தமானவையாகும். இவற்றிலிருந்து பட்டத்துக் காளை தேர்ந்தெடுக்கப்படுகின்றது. இந்த கோவில் தொடர்பான அனைத்து முக்கிய நிகழ்வுகள் மற்றும் விழாக்களிலும் இந்த பட்டத்துக் காளைக்கே முதல் மரியாதை வழங்கப்படும்.

இந்த பட்டத்துக் காளை இறந்துவிடின் வேறொரு கன்று பட்டத்துக் காளையாகத் தேர்ந்தெடுக்கப்படும். இறந்த காளை சகல மரியாதைகளுடனும் அடக்கம் செய்யப்படும். பரிபூரண அலங்காரங்களுடன் ஊர் முழுவதும் சுற்றி எடுத்து வரப்படும்.

### தேர்ந்தெடுக்கும் முறை:

கோவிலுக்கு சொந்தமான திடலில் ஒரு கரும்பு கட்டு வைக்கப்படும். கோவிலில் வளரும் அனைத்துக் கன்று குட்டிகளும் அங்கே அழைத்துவரப்பட்டு கட்டவிழ்த்துவிடப்படும். எந்த கன்று முதலில் அந்த கரும்பில் வாய் வைக்கின்றதோ அதுவே அடுத்த பட்டத்துக் காளையாக முடி சூட்டப்படும். இது அப்பகுதி மக்களால் விழாவாகக் கொண்டாடப்படுகிறது.

### வழிபாடுகளும் சிறப்புகளும்:

இங்கு ஒவ்வொரு வார சனிக்கிழமை, அமாவாசை, கிருஷ்ண ஜெயந்தி மற்றும் பொங்கல், மாட்டுப் பொங்கல் போன்ற தினங்கள் மிகவும் சிறப்பாகக்

கொண்டாடப்படுகின்றது. இங்குள்ள மாடுகளுக்கு அகத்திக் கீரை கொடுத்தால் பித்ருக்கள் சாபம் நீங்கும் என்பது ஐதீகம். அதே போன்று இங்கு கம்பளி போட்டு எடுப்பதும் ஒரு குறிப்பிடத்தக்க நிகழ்வாகும்.

### பயண வசதி

சென்னையிலிருந்து தேனி அல்லது கம்பம் நகருக்குச் செல்ல வேண்டும். தேனியில் இருந்து தொடர்ச்சியாகக் கம்பம் செல்ல பேருந்து வசதி இருக்கிறது.
**கல் மரம்** என்பது தாவரங்கள் மண்ணுள் புதைந்து பாறைப் படிவ நிலைமையில் இருப்பதைக் குறிக்கும். அதுவே பல கல் மரங்கள் ஒரே பகுதியில் இருக்குமாயின் அதைக் கல்மரக்காடு என்பதும் உண்டு. மிகப்பழமையான மரங்கள் பல கோடி ஆண்டுகளுக்கு முன்னரே வளந்திருக்கும். ஒரு கோடி ஆண்டுகளுக்கு முன்னர் 4 பனி யுகங்கள் உண்டானதாக வரலாற்றாய்வாளர்கள் கூறுவதுண்டு. அந்த காலங்களில் ஏற்பட்ட புவியியல் மாற்றங்களால் மரங்கள் மண்ணில் புதைந்துக் கல் மரங்களாகிவிடும். அந்த மரத்தின் வகையைக் கொண்டு அந்தப் புவியமைப்பின் காலத்தைக் கணிப்பதன் மூலம் ஒரு இடத்தின் தொன்மையான புவியியல் அமைப்புகளை கண்டறிய இயலும்.

விந்தைகள்
---------

தொல்லுயிரியல் ஆய்வாளர்களிடையே இக்கல்மரங்கள் ஒரு விந்தையாகவே பார்க்கப்படுகிறது. அதன் காரணம் ஒரு உயிரினம் கல் மரமாகவோ மிருகமாகவோ மாற அது இறந்து அழுகும் முன்னர் அதன் உடலின் ஒவ்வொரு உயிரனுவிலும் கால்சியம் கார்பனேட்டும், சிலிகாவும் புகுந்திருக்க வேண்டும். அதுவே அந்த உயிரினம் மக்கிவிட்டால் அது கல்மரமாக ஆகமாலே ம்ண்ணில் கலந்துவிடும். அந்த விதத்தில் இதைப் போன்ற அதிவேக உயிரியல் மற்றும் கணிம மாற்றங்கள் நிகழ்த்தப்படுவது தொல்லுயிரியல் ஆய்வாளர்களிடையே ஒரு விந்தையாகவே பார்க்கப்படுகிறது.

மூலம்
-----

* சு. வேல்முருகன். *திருவக்கரையின் தொன்மை வரலாறும் கல் மரப்பூங்காவும்*. பக். 1 - 11. doi:செப்டம்பர் 23, 2012.

மேற்கோள்களும் குறிப்புகளும்
---------------------------

1. ↑   "World Book Child craft International". *The world book Encyclopedia* **17**. World Book Child craft International - Chicago. 377. அணுகப்பட்டது செப்டம்பர் 23, 2012.
2. ↑   "Fossil (The Natural World)". *Oxford illustrated Encyclopedia* **2**. 125. அணுகப்பட்டது செப்டம்பர் 23, 2012.

உசாத்துணை
---------

* திருவக்கரையின் தொன்மை வரலாறும் கல் மரப்பூங்காவும் (டிசம்பர் 2005). *பண்டைத் தடயம்*. பாரிமுனை, சென்னை: மணிவாசகர் பதிப்பகம். பக். 47 - 63.
**அருப் போசு** (**Arup Bose** ) ஓர் இந்திய புள்ளியியல் நிபுணர் ஆவார். 1959 ஆம் ஆண்டு ஏப்ரல் மாதம் முதல் தேதியன்று பிறந்தார். கொல்கத்தாவில் உள்ள இந்திய புள்ளியியல் நிறுவனத்தில் கோட்பாட்டு புள்ளியியல் மற்றும் கணிதப் பேராசிரியராக உள்ளார். 

அருப் போசு தனது புள்ளியியல் இளநிலை மற்றும் முதுநிலைப் பட்டங்களை கொல்கத்தாவில் உள்ள இந்திய புள்ளியியல் நிறுவனத்தில் பெற்றார். அங்கு ஜி. ஜோகேஷ் பாபு இவருடைய முனைவர் பட்டத்திற்கான மேற்பார்வையாளராக இருந்தார். பின்னர் அருப் போசு அமெரிக்காவின் பர்டூ பல்கலைக்கழகத்தில் உதவிப் பேராசிரியராகச் சேர்ந்தார். பர்டூவில் நான்கு ஆண்டுகள் கழித்து, இவர் 1991 ஆம் ஆண்டில் இந்தியாவுக்குத் திரும்பி, கொல்கத்தாவில் உள்ள இந்தியப் புள்ளியியல் நிறுவனத்தில் இணைப் பேராசிரியராகச் சேர்ந்தார் மேலும் 1995 ஆம் ஆண்டில் ஒரு முழுப் பேராசிரியராகப் பதவி உயர்வு பெற்றார். இவரது ஆராய்ச்சியின் மிகவும் குறிப்பிடத்தக்க பகுதிகள், வரிசைமுறைப் பகுப்பாய்வு, பரவல் செயல்முறைகளில் புள்ளிவிவர மதிப்பீடு, பெரிய எண்களின் சட்டம் மற்றும் மத்திய வரம்பு கோட்பாடுகள், மறு மாதிரி முறைகள், தணிக்கை செய்யப்பட்ட தரவு சிக்கல்கள், எம்-மதிப்பீடு, யு- புள்ளியியல், நேரத் தொடர், மதிப்பீட்டாளர்களின் அறிகுறியற்ற பண்புகள் போன்றவையாகும். 

அருப் போசு நெதர்லாந்தின் பெர்னோலி கணித புள்ளியியல் மற்றும் நிகழ்தகவு சங்கத்தின் உறுப்பினராகவும், கல்கத்தா புள்ளியியல் சங்கத்தின் வாழ்நாள் உறுப்பினராகவும், இந்திய கணித சங்கத்தின் வாழ்நாள் உறுப்பினராகவும் உள்ளார்.

போசுக்கு 2004 ஆம் ஆண்டு அறிவியல் மற்றும் தொழில்நுட்பத்திற்கான சாந்தி சுவரூப் பட்நாகர் பரிசு வழங்கப்பட்டது. கணித அறிவியல் பிரிவில் இது இந்தியாவின் மிக உயர்ந்த அறிவியல் விருதாகும். 

ஐதராபாத்தில் 2010 ஆம் ஆண்டு நடைபெற்ற கணிதவியலாளர்களுக்கான பன்னாட்டு கணித காங்கிரசு கூட்டத்தில் நிகழ்தகவு மற்றும் புள்ளியியல் தொடர்பான சிறப்புப் பேச்சாளராக போசு அழைக்கப்பட்டார்.

விருதுகள்
---------

* 2002 ஆம் ஆண்டு, அமெரிக்கா, கணிதப் புள்ளியியல் கழகத்தின் உறுப்பினராகத் தேர்ந்தெடுக்கப்பட்டார்
* 2002-03 ஆண்டுக்கான பேராசிரியர் சி.ஆர்.ராவ் அவர்களை கௌரவிக்கும் வகையில் புள்ளியியல் துறையில் தேசிய விருது
* இளம் ஆராய்ச்சியாளர் விருது, பன்னாட்டு இந்திய புள்ளியியல் சங்கம் அமெரிக்கா 2004
* இந்திய அறிவியல் அகாதமி , பெங்களூர் (2006) உறுப்பினர் தகுதி
* இந்திய தேசிய அறிவியல் அகாதமியின் உறுப்பினர், புது தில்லி (2007)
* தேசிய அறிவியல் அகாடமியின் உறுப்பினர், அலகாபாத் (2009)
* இந்தியாவின் ஜேசி போசு உறுப்பினர் , 2009–2013, 2013–2018
* பெர்னோலி சங்கத்தின் மன்றத்தில் உறுப்பினர், 2015–2019

மேற்கோள்கள்
-----------

1. ↑  "Arup Bose". Indian Statistical Institute, Kolkata. 29 June 2013 அன்று பார்க்கப்பட்டது.
2. ↑  "Indian Fellow: Arup Bose". Indian National Science Academy. 29 June 2013 அன்று பார்க்கப்பட்டது.
3. ↑  "ICM Plenary and Invited Speakers since 1897". International Congress of Mathematicians. 2017-11-08 அன்று மூலம் பரணிடப்பட்டது. 2021-11-09 அன்று பார்க்கப்பட்டது.
கல் நாதசுவரம் உள்ள கும்பேசுவரர் கோயிலின் கீழ வாயில் முகப்பு
**கல் நாதசுவரம்** கல்லால் ஆன நாதசுவரம் ஆகும்.

காலம்
-----

இந்த கல் நாதசுவரம் கும்பகோணம் கும்பேஸ்வரர் கோயிலில் உள்ளது.  இக்கோயிலின் பண்பாட்டுப் பெட்டகங்களில் ஒன்றாக இந்த கல் நாதசுவரம் கருதப்படுகிறது.  பல நூறு ஆண்டுகளுக்கு முன்பு இந்த கல் நாதசுவரம் அமைக்கப்பட்டது.

அமைப்பு
-------

சாதாரண நாதசுவரத்ப் போல ஆறு பங்கு எடையுடையது.  மூன்று கிலோ எடையுள்ள இந்த நாதசுவரம் இரண்டரை அடி நீளமுடையதாகும்.

வாசிப்பு
--------

இக் கோயிலில் மகாமகத் திருவிழா மற்றும் மாசி மகத் திருவிழாவின்போது இக் கல் நாதசுவரம் இசைக்கப்பட்டது. 15 ஆண்டுகளுக்கு முன்பு இசைக்கலைஞர் திரு என். சாமிநாதன் இதனை வாசித்தார். அவரே மறுபடியும் 29 செப்டம்பர் 2017 அன்று ஆயுத பூசை, சரசுவதி பூசையை முன்னிட்டு மக்களின் வேண்டுகோளுக்கிணங்க இதனை பண்டுரோதி, சண்முகபிரியா, தர்மவிதினி, ஹேமாவதி ஆகிய கீர்த்தனைகளில் ஒரு மணி நேரம் வாசித்தார்.

ஆஸ்தான வித்வான்
---------------

46 வருடங்களாக நாதசுவரம் வாசித்து வரும் இவர், நாகப்பட்டினம் மாவட்டத்தில் சிக்கலில் உள்ள தேவஸ்தான இசைப் பள்ளியில் பயின்றவர். கலைமாமணி கோட்டூர் என்.ராஜரத்தினம்பிள்ளை அவர்களால் பயிற்றுவிக்கப்பட்ட இவர், இக்கோயிலின் ஆஸ்தான வித்வானாக கடந்த 27 ஆண்டுகளாக இருந்து வருகிறார்.

மதுரை
-----

மதுரையைச் சேர்ந்த மாணவர் கல் நாதசுவரம் ஒன்றை வடிவமைத்துள்ளார். வாய் வைத்து ஊதப்படுகின்ற சீவாளி தவிர அனைத்துப்பகுதிகளும் ஒரே கல்லால் ஆனது. மர நாதசுவரத்தில் வெளிப்படுகின்ற இனிமையான ஒலி இந்த நாதசுவரத்திலும் உருவாகிறது.

மேற்கோள்கள்
-----------

1. ↑  அருள்மிகு கும்பேஸ்வரர் திருக்கோயில், தினமலர் கோயில்கள்
2. ↑   எஸ்.மகாலிங்கம், செயல் அலுவலர், அருள்மிகு ஆதிகும்பேஸ்வரசுவாமி திருக்கோயில், பெருஞ்சாந்தி விழா காணும் பெருமான், அருள்மிகு ஆதிகும்பேசுவரர் திருக்கோயில், மகா கும்பாபிஷேகம் 1985
3. 1 2 3   கும்பகோணத்தில் கல் நாகசுர இசை நிகழ்ச்சி, தினமணி, 1 அக்டோபர் 2017
4. 1 2   When music flowed from a stone nagaswaram, The Hindu, 2 October 2017
5. ↑  கல்லில் உருவான நாதஸ்வரம், தினமணி, 27 செப்டம்பர் 2020

வெளியிணைப்புகள்
---------------

* கல் நாதஸ்வரம் தமிழனின் அதிசய இசைக் கருவி, 5 மார்ச் 2014
* கல் நாதஸ்வரம், குங்குமம்
* இசை உலகின் கலை பொக்கிஷம்!, தினமணி 22 அக்டோபர் 2018
* கல்லில் பல சிற்பங்களை கண்ட பூமி இது, கல்லில் நாதஸ்வரம், அதுவும் பள்ளி மாணவனின் அற்புதப்படைப்பு, தந்தி டிவி, 18 ஆகஸ்டு 2020
கல்கத்தா உயர் நீதிமன்றம் பழைய தோற்றம்
**கல்கத்தா உயர் நீதிமன்றம்**  இந்த நீதிமன்றமே இந்தியாவின் மிகப் பழமையான நீதிமன்றமாகும். ஜூலை 2, 1862-ஆம் ஆண்டு உயர் நீதிமன்றச் சட்டம், 1861-இன்படி நிர்மாணிக்கப்பட்டது, இதன் நீதிபரிபாலனம் மேற்கு வங்காளம் மற்றும் யூனியன் பிரதேசங்களான அந்தமான் மற்றும் நிக்கோபார் தீவுகளை உள்ளடக்கியது. இதன் பழைய கட்டுமனம் **ஒய்பேர்ஸ் தாக்குதலின்**போது சிதிலமடைந்து அதன்பின் மீண்டும் கட்டமைக்கப்பட்ட ஒன்றே தற்பொழுது இருப்பது.

இந்த நீதிமன்றம் மேற்கு வங்காளத்தின் தலைநகரமான கல்கத்தாவைத் தலைமையகமாகக் கொண்டு இயங்குகின்றது. இந்த நீதிமன்றத்தின் **சுற்று அமர்வை** அந்தமான் நிக்கோபார்த் தீவுகளின் தலைநகரமான போர்ட் பிளேரில் நடத்துகின்றது.

இந்த நீதிமன்றத்திலுள்ள நீதிபதிகளின் எண்ணிக்கை 63 ஆகும். இதன் தலைநகரப் பெயர் **கல்கத்தா** என்பது 2001-இல் கொல்கத்தா என்று அதிகாரப்பூர்வமாக மாற்றப்பட்டிருந்தாலும் பழைய பெயரிலேயே தொடர நீதிமன்றம் விலக்கு பெற்றுள்ளது.

இங்கு நீண்ட நாள் தலைமை நீதிபதியாக **நீதியரசர் சங்கர் பிரசாத் மித்ரா** பதவியில் உள்ளார்.

| * பா
* உ
* தொ
இந்திய உயர் நீதிமன்றங்கள் |
| --- |
| 
* அலகாபாத்
* ஆந்திரப் பிரதேசம்
* இமாச்சலப் பிரதேசம்
* இராசத்தான்
* உத்தராகண்டம்
* ஒரிசா
* கருநாடகம்
* கல்கத்தா
* குசராத்து
* குவகாத்தி
* கேரளம்
* சட்டீசுகர்
* சம்மு காசுமீர்
* சார்க்கண்டு
* சிக்கிம்
* திரிபுரா
* தில்லி
* தெலங்காணா
* பஞ்சாப் மற்றும் அரியானா
* பம்பாய்
* பாட்னா
* மணிப்பூர்
* மத்தியப் பிரதேசம்
* மெட்ராசு
* மேகாலயா

 |
**வடகரை மலைமேல் வைத்தியநாத சுவாமி கோயில்** தமிழ்நாட்டில் தேனி மாவட்டம், வடகரை என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் வைத்தியநாத சுவாமி, தையல் நாயகி அம்மன் சன்னதிகளும், படி விநாயகர், மூல விநாயகர், ஜீரத்தேவர், சன்டிகேஸ்வர், தட்சணமூர்த்தி, சரஸ்வதி, லட்சுமி, சுப்ரமணியர், பைரவர், நவகிரகங்கள், சூரியன், சந்திரன், உற்சவர் உபசன்னதிகளும் உள்ளன. இங்குக் கோயில் தேர், கோயில் கல்வெட்டு போன்றவை உள்ளன. இக்கோயிலில் மொத்தம் மூன்று கோபுரங்கள் உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் காரணாகம முறைப்படி இரண்டு காலப் பூசைகள் நடக்கின்றன. சித்திரை மாதம் சித்திரைப்பெருந்திருவிழா முக்கிய திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**வடகம்** (*Sandige*) அல்லது **வடம்** என்பது ஒரு வறுத்த சிற்றுண்டியாகும். இது இந்திய துணைக்கண்டத்தில் இருந்து உருவானது. கர்நாடகா, ஆந்திரப் பிரதேசம் மற்றும் தமிழ்நாடு ஆகிய மாநிலத்தில் பிரபலமானது. இது சாப்பாட்டுடன் ஒரு துணையாகவும் வழங்கப்படுகிறது.

தயாரிப்பு
---------

அரிசி வடகம்சவ்வரிசி வடகம்
முக்கிய மூலப்பொருளின் மூலம் கூழ் தயாரித்து, பெருங்காயம், மிளகாய்த்தூள் மற்றும் உப்பு சேர்த்து மசாலா செய்து வடகம் தயாரிக்கப்படுகிறது. கூழ் ஒரு நெகிழி தாள் அல்லது ஒரு பெரிய துணியில் ஊற்றப்பட்டு இரண்டு நாட்களுக்கு வெயிலில் உலர்த்தப்படுகிறது. அரிசி வடகம், கூழ் வடகம் செய்ய, முக்கியப் பொருட்களைக் கூழில் சேர்த்து உருண்டைகளாக்கி வெயிலில் காயவைக்க வேண்டும். கூழ் வடக அச்சுகள் பயன்படுத்தி இவை தயாரிக்கப்படுகின்றன.

வெயிலில் உலர்த்தப்பட்ட மணல் ஆண்டு முழுவதும் பயன்படுத்தி சேமிக்கப்படுகிறது. பரிமாறும் முன் சூடான எண்ணெயில் வறுக்கப்படுகிறது.

வகைகள்
------

பல்வேறு வகையான வடகம் அவற்றின் முக்கிய பொருட்களுடன் கீழே பட்டியலிடப்பட்டுள்ளன:

* சவ்வரிசி வடகம் - சவ்வரிசி
* பருப்பு வடகம் - பருப்பு அரிசி மற்றும் நீற்றுப்பூசணி
* அரிசி வடகம் - அரிசி மாவு
* அரைத்த அரிசி வடகம் - அரைத்த அரிசி
* கோதுமை வடகம் - கோதுமை

மேலும் பார்க்கவும்
------------------

* அப்பளம்

மேற்கோள்கள்
-----------

1. ↑
2. ↑
3. ↑
4. ↑
5. ↑
6. ↑  Sen, Colleen Taylor (2014). *Feasts and Fasts: A History of Food in India*. Reaktion Books. பக். 146. பன்னாட்டுத் தரப்புத்தக எண்:978-1780233918.. பார்த்த நாள்: 29 December 2017.
7. ↑
8. ↑
9. ↑
10. ↑
11. ↑

வெளி இணைப்புகள்
---------------

* 
* 
*
செங்காயபன் என்பவர் சங்ககாலச் சமணத் துறவி. புகழூர்க் கல்வெட்டு இவரைத் தா அமணன் யாற்றூர் செங்காயபன் எனக் குறிப்பிடுகிறது. கி.பி. முதல் நூற்றாண்டில் வாழ்ந்தவர். கருவூர் மாவட்டம் சர்க்கரை ஆலை உள்ள புகழூரை அடுத்துள்ள வேலாயுதம்பாளையம் என்னும் ஊரில் ஆறுநாட்டான்மலை என்னும் குன்று ஒன்று உள்ளது. அதன் உச்சியில் முருகன் கோயில் ஒன்று உள்ளது, மாறையாலான அந்தக் குன்றின் இடைப் பகுதியில் வடபுறமும், தென்புறமும் அகன்ற குகைகள் உள்ளன. அந்தக் குகைகளில் சமண முனிவர்கள் பலர் தங்கித் தவம் செய்துவந்தனர். அவர்களின் தலைவர் இந்த யாற்றூர் செங்காயபன். இந்தக் குன்றை அடுத்து வடபுறம் சுமார் 500 மீட்டர் தொலைவில் காவிரி ஆறு ஓடுகிறது. அங்கு அதன் வடகரையில் நன்செய்ப்புகழூர், புன்செய்ப்பகழூர் என்னும் ஊர்கள் உள்ளன. இது பண்டைக் காலத்தில் அடிக்கடி ஆற்று வெள்ளம் புகுந்த ஊர் என்பதால் புகலூர் என வழங்கப்பட்டுப் பின்னர் புகழூர் என எழுதப்பட்டுவருகிறது. இந்த ஊர்களுக்குப் புகழூர் என்னும் பெயர் தோன்றுவதற்கு முன்னர் ஆற்றூர் என்னும் பெயர் இருந்திருக்க வேண்டும் என்பதை யாற்றூர் (ஆற்றூர்) செங்காயபன் என்னும் கல்வெட்டுக் குறிப்பால் அறியமுடிகிறது. 

சமணத் துறவியர் இரு வகையினர். ஒரு சாரார் ஆடை உடுத்தாமல் வானத்தையே ஆடையாகக் கொள்வர். இந்தச் செங்காயபன் இப்படுப்பட்ட துறவி. இவனது பெயரில் உள்ள ‘அமணன்’ (அம்மணன்) என்னும் சொல்லால் இதனை அறியலாம். ‘தா’ என்னும் சொல் குற்றம் என்னும் பொருளைத் தரும். இவன் குற்றத்தை அம்மணமாக்கியவன் எனக் கொள்ளுதலும் ஒன்று. ‘செங்காயம்’ என்னும் சொல்லும் தூய-உடம்பு என்னும் பொருளைத் தருவதை நாம் எண்ணிப்பார்க்க வேண்டும்.
**பேகம்பேட்டை** (*Begumpet*) இந்தியாவின் ஐதராபாத், சிக்கந்தராபாத்தின் ஒரு பகுதியாகும். ஆறாவது ஐதராபாத் நிசாமின் (மஹ்புப் அலி கான், ஆறாம் ஆசாஃப் ஜா) மகள் பசீர் உன்னிசா பேகம், பைகா சம்சு உல் உம்ரா அமீர் இ கபீரின் இரண்டாவது அமீரை மணந்தபோது தனது திருமண வரதட்சணையின் ஒரு பகுதியாக இதைப் பெற்றார்.

நகரைப் பற்றி
------------

பேகம்பேட்டை, உசேன் சாகர் ஏரியின் வடக்கே அமைந்துள்ள ஐதராபாத்தில் உள்ள முக்கிய வணிக மற்றும் குடியிருப்பு நகரங்களில் ஒன்றாகும். கிரீன்லாந்து மேம்பாலம் நகரை பஞ்சகுட்டாவுடன் இணைக்கிறது. ஆரம்பத்தில் பேகம்பேட்டை ஐதராபாத்து, சிக்கந்திராபாத் நகரங்களுக்கு இடையில் ஒரு சிறிய புறநகர்ப் பகுதியாக இருந்தது.

 பழைய பேகம்பேட்டை விமான நிலையத்தின் பகுதி பார்வை
பேகம்பேட்டை விமான நிலையம் நகரத்தின் முக்கிய அடையாளமாகும். தற்போது சம்சாபாத்தில் புதிய சர்வதேச விமான நிலையம் திறக்கப்பட்ட பின்னர் வணிக விமானங்களுக்காக விமான நிலையம் மூடப்பட்டுள்ள. மேலும், பயிற்சிக்காகவும், பட்டய விமானங்களுக்காகவும் மட்டுமே விமான நிலையம் செயல்படுகிறது.

பைகா அரண்மனை, கீதாஞ்சலி மூத்தோர் பள்ளி, பேகம்பேட்டை எசுப்பானிய மசூதி, ஐதராபாத் பொதுப் பள்ளி, ரொனால்டு ராஸ் நிறுவனம் ஆகியவை இப்பகுதியில் அமைந்துள்ள சில முக்கியமான இடங்களாகும். சஞ்சீவையா பூங்கா என்பது உசேன் சாகர் ஏரியின் கரையில் அமைந்துள்ள ஒரு பொது பூங்காவாகும். நகரத்தின் கிரீன்லாந்து பகுதி 1997 வரை இராஜா ஜிதேந்திர பொதுப் பள்ளிக்கு சொந்தமானது.

மருத்துவமனைகள்
--------------

* பேஸ் மருத்துவமனைகள்
* மேக்சிவிஷன் கண் மருத்துவமனைகள்

போக்குவரத்து
------------

பேகம்பேட்டை தொடருந்து நிலையம் இப்பகுதிக்கு தொடருந்து இணைப்பை வழங்குகிறது. அருகிலுள்ள பிற ஐதரபாத் எம்.எம்.டி.எஸ் நிலையங்களில் சஞ்சீவையா பூங்காவும், யேம்சு வீதியும் அடங்கும். அரசுக்கு சொந்தமான பேருந்துக் கழகம் நகர பேருந்து சேவையை நடத்துகிறது. இது பேகம்பேட்டை நகரின் முக்கிய பகுதிகளுடன் இணைக்கிறது. மெற்றோ தொடருந்து சேவையும் தொடங்கப்பட்டுள்ளது. இப்போது மாணவர்களுக்கும் பிற குடிமக்களுக்கும் மிகவும் பிரபலமான போக்குவரத்து வழிமுறைகளில் இதுவும் ஒன்றாகும்.

மேற்கோள்கள்
-----------

1. ↑  "Gastro, Liver and Kidney Centre Hyderabad".

வெளி இணைப்புகள்
---------------

விக்கிமீடியா பொதுவகத்தில்,  
 ***Begumpet***   
என்பதின் ஊடகங்கள் உள்ளன.
**மனோஜ் கே பாரதி** தமிழ்த் திரைப்பட நடிகர் ஆவார். இவர் பல தமிழ்த் திரைப்படங்களில் நடித்துள்ளார். இவர் இயக்குனர் பாரதிராஜாவின் மகன் ஆவார்.

தொழில் வாழ்க்கை
---------------

இவர் ஒரு நடிகர் ஆவதற்கு முன்பு தமிழ் திரையுலகில், உதவி இயக்குனராக பணியாற்றினார். இவர் தியேட்டர் ஆர்ட்ஸ் உள்ள தெற்கு புளோரிடா பல்கலைக்கழகத்தில் படித்தார்.

இவர் 1999ம் ஆண்டு தாஜ்மஹால் என்ற தமிழ் திரைப்படத்தின் மூலம் நடிகராக அறிமுகம் ஆனார். இந்த திரைப்படத்தை பாரதிராஜா இயக்கினார். இவருக்கு ஜோடியாக ரியா சென் நடித்தார்.

தனிப்பட்ட வாழ்க்கை
------------------

இவர் நவம்பர் 19, 2006 அன்று, தனது காதலியான நடிகை நந்தனாவை திருமணம் செய்தார். இவர்களுக்கு 2 பெண்குழந்தைகள் உண்டு.

திரைப்படங்கள்
-------------

| ஆண்டு | தலைப்பு | பாத்திரம் | குறிப்புக்கள் |
| --- | --- | --- | --- |
| 1999 | *தாஜ்மகால்* | மாயன் |
| 2001 | *சமுத்திரம்* |  |
| *கடல் பூக்கள்* | பீட்டர் |
| *அல்லி அர்ஜுனா* | அறிவழகன் |
| 2002 | *வருஷமெல்லாம் வசந்தம்*  | ராஜா |
| 2003 | *பல்லவன்* | பல்லவன் |
| *ஈர நிலம்*  | துரைசாமி |
| 2004 | *மகா நடிகன்* | முத்து |
| 2005 | *சாதுரியன்* |  |
| 2013 | *அன்னக்கொடி* | சடையன் |
| *வாய்மை* |  | படப்பிடிப்பு |
| 2014 | *13* |  | படப்பிடிப்பு |

வெளி இணைப்புகள்
---------------

* ஐ.எம்.டி.பி இணையத்தளத்தில் மனோஜ் பாரதிராஜா

மேற்கோள்கள்
-----------



1. ↑
**ஆப்பிரிக்காவின் நேர வலயங்கள்**:  

|  |  |
| --- | --- |
|  UTC-01:00  | கேப் வர்டி நேரம் |
|  UTC±00:00  | கிரீன்விச் இடைநிலை நேரம் |
|  UTC+01:00  | * மத்திய ஐரோப்பிய நேரம்
* மேற்கு ஆப்பிரிக்கா நேரம்
 |
|  UTC+02:00  | * மத்திய ஆப்பிரிக்க நேரம்
* கிழக்கு ஐரோப்பிய நேரம்
* எகிப்திய சீர் நேரம்
* தென்னாப்பிரிக்க சீர் நேரம்
 |
|  UTC+03:00  | கிழக்கு ஆப்பிரிக்க நேரம் |
|  UTC+04:00  | * மொரிசியசு நேரம்
* சீசெல்சு நேரம்
 |

**a** கேப் வர்டி தீவுகள் ஆப்பிரிக்கப் பெரு நிலத்தின் மேற்கே உள்ளது.  
**b** மொரிசியசு, சீசெல்சு ஆகியன மடகாசுகரின் கிழக்கேயும் வட-கிழக்கேயும் முறையே உள்ளன.

**கிழக்கு ஆப்பிரிக்க நேரம்**, அல்லது ஈ.ஏ.டி, (*East Africa Time* - EAT) கிழக்கு ஆப்பிரிக்காவில் பயன்படுத்தப்படும் நேர மண்டலம் ஆகும். இந்த மண்டலம் ஒ. ச. நே. (ஒ. ச. நே +3)க்கு மூன்று மணி நேரத்திற்கு முன்னதாகவே உள்ளது, இது அரேபிய சீர் நேரம், கிழக்கு ஐரோப்பிய நேரம், மாஸ்கோ நேரம் மற்றும் கிழக்கு ஐரோப்பிய கோடைகால நேரம் ஆகியவற்றை ஒத்திருக்கிறது.

இந்த நேர மண்டலம் பூமத்திய ரேகைப் பிராந்தியத்தில் முக்கியமாக இருப்பதால், ஆண்டு முழுவதும் எவ்விதமான மாற்றங்கள் எதுவும் இல்லை, எனவே பகல் நேர சேமிப்பு காலம் தேவைப்படாது.

கிழக்கு ஆப்பிரிக்கா நேரம் பின்வரும் நாடுகளில் பயன்படுத்தப்படுகிறது:

* கொமொரோசு
* சீபூத்தீ
* எரித்திரியா
* எதியோப்பியா
* கென்யா
* மடகாசுகர்
* சோமாலியா
* தெற்கு சூடான்
* சூடான்
* தன்சானியா
* உகாண்டா

சான்றுகள்
---------

1. 1 2  "EAT Time". World Time Zones.Org. 10 பிப்ரவரி 2011 அன்று மூலம் பரணிடப்பட்டது. 29 April 2012 அன்று பார்க்கப்பட்டது.
*இது மனோன்மணி எழுத்தாளரைப் பற்றிய கட்டுரை. மனோன்மணி திரைப்படம் குறித்து படிக்க மனோன்மணி (திரைப்படம்)*

மனோன்மணி 
**மனோன்மணி** என்றழைக்கப்படும் **சுகவன முருகன்** தமிழ்நாடு கிருஷ்ணகிரி மாவட்டம், காவேரிப்பட்டணத்தைச் சேர்ந்தவர். சவுளூர் நடுநிலைப்பள்ளியில் கணித ஆசிரியராகப் பணியாற்றியவர்.

பல்துறை
-------

இவர் சிற்றிதழ் ஆசிரியர், பதிப்பாளர், தொல்லியல் ஆர்வலர், கவிஞர் என்று பல பரிமாணங்களைக் கொண்டவர் ஆவார்.  கவிதைகள், கட்டுரைகள் எழுதி வரும் இவர் ஒரு வரலாற்று ஆய்வாளரும் ஆவார்.  வரலாற்று ஆய்வுகளில் மிகுந்த அக்கறை கொண்டவர்.

சிறப்புகள்
----------

‘புது எழுத்து’ சிற்றிதழ் மூலம் சிறப்பான காத்திரமான பங்களிப்புகளைச் செய்தவர். தொல்லியல் தொடர்பாக ‘சாசனம்’ என்ற இதழை நடத்திவருகிறார்.

முதல் சிற்றிதழ் விருது
----------------------

தமிழ்ப் பல்கலைக்கழகம், தமிழ் இலக்கியத்திற்கு வளம் சேர்க்கும் வகையில் ஏற்படுத்திய சிற்றிதழுக்கான முதல் விருதை புது எழுத்து பெற்றது. இதில் பரிசுத்தொகை ரூ.1.5 இலட்சமும் பாராட்டுப் பத்திரமும் அடங்கும். நோபல் பரிசு பெற்ற நூற்றாண்டுக் காலத் தனிமை என்னும் புதினம் தமிழில் மொழிபெயர்க்கப்பட்டு, புது எழுத்து இதழில் தொடராக வெளிவந்ததைப் பாராட்டி இவ்விருது வழங்கப்பெற்றது. இவ்விதழில் மலையாளக் கவிஞர் ஏ.அய்யப்பனின் கதைத்தொகுப்பு முதலில் தமிழில் வெளியானது. தகடூர் என்னும் அரிய வரலாற்று நூல் மீள் பதிப்பு, கிருஷ்ணதேவராயர் காலத்தில் நூனிஸ் என்ற போர்த்துக்கீசிய வணிகர் தமிழகத்திற்கு வருகை புரிந்ததை பயண நூலாக வெளியிட்டமை உள்ளிட்ட பல சிறப்புகளைக்ள கொண்டது இவ்விதழ்.

சோதனை முயற்சிகள்
----------------

புது எழுத்து இதழின் சோதனை முயற்சிகளாக நகுலனின் அந்த 'மஞ்சள் நிறப் பூனைக்குட்டி' குறும்புதினம், வெங்கடேசனின் நீள்கதைகள், ஜோஸ் அன்றாயன் கதைகள், ஸ்ரீநேசன், கண்டராதித்தன், சபரிநாதன், மனோமோகன் கவிதைகள், மொழிபெயர்ப்பு இணைப்பிதழ்கள், குறிப்பாக காப்ரியேல் கார்சியா மார்க்கேஸின் 'முன்கூறப்பட்ட சாவின் சரித்திரம்', சரமாகோவின் 'அறியப்படாத தீவின் கதை' போன்றவற்றின் மொழிபெயர்ப்புகள் போன்றவை ஆகும். சென்னையிலுள்ள ரோஜா முத்தையா ஆராய்ச்சி நூலகம் புது எழுத்து இதழ்களை முழுமையாக டிஜிட்டலாக்கும் பணியை மேற்கொண்டுள்ளது. பொதுமைப்படுத்தப்பட்ட ‘புது எழுத்து’ இதழ்களை இலவசமாகத் தரவிறக்கம் செய்து படிக்க இம்முயற்சி உதவிபுரியும்.

மேற்கோள்கள்
-----------

1. 1 2 3  கிருஷ்ணகிரி எழுத்தாளருக்கு முதல் சிற்றிதழ் விருது, தினமணி, 23 பிப்ரவரி 2011
2. 1 2 3  புத்தகத் திருவிழா 2022, புதிய பரிமாணத்தில் புதிய எழுத்து சிற்றிதழ், மனோன்மணி பேட்டி, இந்து தமிழ் திசை, 26 பிப்ரவரி 2022
3. ↑  ரூ.1.5 லட்சம் சிறு தொகைதான்! இந்து தமிழ் திசை, 29 பிப்ரவரி 2020
4. ↑  புது எழுத்து : நவீன படைப்பிலக்கியத்திற்கான சிறுபத்திரிகை / மனோன்மணி

வெளியிணைப்புகள்
---------------

* லஞ்சம் வாங்கினாலும் கொடுத்தாலும் மரண தண்டனை விதித்த மன்னன்: 700 ஆண்டுகளுக்கு முந்தைய கல்வெட்டில் தகவல், இந்து தமிழ் திசை, 10 அக்டோபர் 2014
* அருகே சாலையோரம் தங்கக்காசுகள் கண்டெடுப்பு: புதையல் தேடி பொதுமக்கள் குவிந்தனர், இந்து தமிழ் திசை, 10 அக்டோபர் 2014
* கிருஷ்ணகிரி மாவட்டம் சூளகிரி அருகே﻿ 2,000 ஆண்டுகளுக்கு முந்தைய பாறைக் கீறல் ஓவியங்கள் கண்டுபிடிப்பு﻿, இந்து தமிழ் திசை, 3 டிசம்பர் 2016
* தேன்கனிக்கோட்டை அருகே 5 ஆயிரம் ஆண்டுகளுக்கு முற்பட்ட புதிய கற்கால கருவிகளை கூர் தீட்டும் போது ஏற்பட்ட குழிகள் தொல்லியல் ஆய்வாளர்கள் தகவல், இந்து தமிழ் திசை, 21 பிப்ரவரி 2021
**ஆஸ்பார்ன் விளைவு** (*Osborne effect*) எதிர்பாராத விளைவுகளின் வகைகளில் ஒன்று. ஒரு வணிக நிறுவனம் தனது எதிர்காலச் செயல்பாடுகளைப் பற்றிய அறிக்கை ஒன்றை வெளியிட, அவ்வறிக்கையின் தாக்கத்தால் அந்நிறுவனம் நேர்மறையான விளைவுகளைச் சந்திப்பதே ஆஸ்பார்ன் விளைவு எனப்படுகிறது. 1985 இல் திவால் ஆகிய ஆஸ்பார்ன் கணினி நிறுவனத்தின் பெயரே இதற்கும் பெயரானது. தன்னையே பொய்யாக்கும் அருள்வாக்குக்கும் இந்த விளைவு எடுத்துக்காட்டாக அமையும்.

ஆஸ்பார்ன் கணினி நிறுவனம் ஒரு மேசைக்கணினி தயாரித்த நிறுவனம். அதன் முக்கிய பண்டம் "ஆஸ்பார்ன் 1" மேசைக்கணினி. 1981 முதல் இக்கணினியை விற்பனை செய்து ஆஸ்பார்ன் நிறுவனம் தனது வருவாயில் பெரும்பகுதியை ஈட்டி வந்தது. 1983 இல் நிறுவுனர் ஆடம் ஆஸ்பார்ன், தனது நிறுவனத்தின் அடுத்த கட்ட வெளியீடுகளான புதிய மேசைக் கணினிகளைப் பற்றி ஊடகங்களில் அறிவிக்கலானார். ஆஸ்பார்ன் 1 கணினியில் இல்லாது பல புதிய, நவீன வசதிகளை அவை கொண்டிருந்தன எனப் பரப்புரை செய்தார். ஆனால் அப்புதிய கணினிகள் அப்போது தயார் நிலையில் இல்லை. மேலும் சில ஆண்டுகள் கழித்தே அவற்றை சந்தைப்படுத்த முடியும் என்ற நிலை இருந்தது. முந்திக்கொண்டு ஆஸ்பார்ன் செய்த பரப்புரையினால் கவரப்ப்பட்டு வாடிக்கையாளர்கள் ஆஸ்பார்ன் 1 கணினியை வாங்குவதை நிறுத்திவிட்டனர். புதிய மேசைக்கணினிகள் வந்த பின்னால் அவற்றை வாங்கிக் கொள்ளலாம் என்று முடிவு செய்துவிட்டனர். இதனால் ஆஸ்பார்ன் 1 கணினியின் விற்பனை வெகுவாகக் குறைந்து ஆஸ்பார்ன் கணினி நிறுவனத்தின் வருவாய் தடைபட்டது. புதிய கணினிகளை உற்பத்தி செய்ய முடியாமலும் பழைய கணினிகள் விற்பனையாகாமல் தேங்கியதாலும் நிறுவனம் திவால் ஆனது.

மேற்கோள்கள்
-----------

1. ↑  Osborne, Adam; John C. Dvorak (1984). *Hypergrowth: the rise and fall of Osborne Computer Corporation*. Idthekkethan. பன்னாட்டுத் தரப்புத்தக எண்:0-918347-00-9. .
2. ↑  Grindley, Peter (1985). *Standards, strategy and policy: cases and stories*. Oxford University Press. பன்னாட்டுத் தரப்புத்தக எண்:0-19-828807-7.

| * பா
* உ
* தொ
எதிர்பாராத விளைவுகள் |
| --- |
| 
* அபிலீன் தோற்றமுரண்
* பட்டாம்பூச்சி விளைவு
* நாகப்பாம்பு விளைவு
* தோல்வி நிலை மற்றும் விளைவு பகுப்பாய்வு
* ஹாத்தார்ன் விளைவு
* ஹட்பெரின் விதி
* தலைகீழ் விளைவுகள்
* மர்பியின் விதி
* ஆஸ்பார்ன் விளைவு
* உடைந்த சன்னல் உவமை
* கெடு வெகுமதி
* பொருத்தத் தோற்றமுரண்
* இடர் ஈடு
* தற்பிழையாகும் வருவதுரைத்தல்
* தன்னையே முறியடிக்கும் யோசனை
* சேரந்தீவம்
* சமூகப் பொறி
* ஸ்ட்ரெய்சண்ட் விளைவு
* பொதுமங்களின் அவலம்
* சிறிய முடிவுகளின் கொடுமை

 |
**எர்ன்ஸ்ட் ஃப்ரீட்ரிக் "ஃபிரிட்ஸ்" ஷூமேக்கர் (Ernst Friedrich** "**Fritz**" **Schumacher)** (19 ஆகத்து 1911 – 4 செப்டம்பர் 1977) என்பவர் ஒரு ஜெர்மன் புள்ளியியல் நிபுணர் மற்றும் பொருளாதார நிபுணர் ஆவார். உலகத்திலிருக்கும் ஏழைகளுக்கு பெருந்தொழில் உற்பத்தி தேவையில்லை. பெருமளவு மக்கள் பங்கேற்கும் பொருள் உற்பத்தியே அவர்களுக்கு உகந்த தொழில்நுட்பம் என்பதற்காக நன்கு அறியப்பட்டவர். இவர் இரண்டு தசாப்தங்கள் பிரித்தானிய தேசிய நிலக்கரிக் கழகத்தில் பொருளாதார ஆலோசகராக பணியாற்றியவர், மற்றும் 1966 ஆம் ஆண்டில் பிறக்டிக்கல் அக்சனை நிறுவினார். இடைநிலை தொழில்நுட்ப மேம்பாட்டுக் குழுவை நிறுவினார்.

1995 ஆம் ஆண்டில் இவரது 1973 ஆண்டைய நூலான *சிறியதே அழகு* என்னும் நூலை இரண்டாம் உலகப்போருக்குப் பிந்தைய காலகட்டத்தில் வந்த வெளியீடுகளில் சமூகத்தின் சிந்தனை ஓட்டத்தில் தாக்கத்தை ஏற்படுத்திய சிறந்த 100 நூல்களில் ஒன்றாக வரிசைப்படுத்தப்பட்டது. 1977 ஆம் ஆண்டில் அவர் எ கைட் ஃபார் தி பிர்பிளக்சிடு-ஐ வெளியிட்டார், இது பொருள் முதல்வாத அறிவியலின் விமர்சனமாகவும், அறிவின் தன்மை மற்றும் அமைப்பின் ஆராய்ச்சியாகவும் இருந்தது.

மேற்கோள்கள்
-----------

1. ↑  Biography on the inner dustjacket of Small Is Beautiful
2. ↑  The Times Literary Supplement, 6 October 1995, p. 39